Anexa nr.2 la HCL 

  LA H.C.L. PÂRSCOV NR. ______ / _______________ 
privind  stabilirea impozitelor şi taxelor locale, a taxelor speciale precum și a amenzilor aplicabile în anul 2025 , la nivelul comunei Pârscov , județul Buzău


REGULAMENT
Privind acordarea unei reduceri procentuale a impozitului pe clădiri/teren pentru persoanele fizice care fac dovada a cel puțin trei donări de sânge în cursul unui an calendaristic

I. Reglementari legale:

- articolul 456 alin (21) - (3) din Legea nr. 227/2015 privind Codul fiscal, cu modificarile si completarile ulterioare:
“ Art. 456
………………………………………………………………………………………………
[bookmark: _Hlk185243233](21) Consiliile locale pot hotărî acordarea unei reduceri procentuale a impozitului pe clădiri pentru persoanele fizice care au în proprietate o clădire situată în România şi care fac dovada a cel puţin trei donări de sânge în cursul unui an calendaristic, realizate în conformitate cu prevederile art. 16 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările şi completările ulterioare. Normele privind admisibilitatea donatorilor de sânge şi de componente sanguine umane, stabilite prin ordin al ministrului sănătăţii, se aplică în mod corespunzător.
(22) Persoanele cu dizabilităţi pot beneficia de aceeaşi reducere procentuală a impozitului pe clădiri, prevăzută la alin. (21).
(23) Reducerea se poate cumula cu bonificaţia acordată în condiţiile art. 462 alin. (2) şi se aplică diferenţei rezultate în urma scăderii bonificaţiei din impozitul datorat.
(3) Scutirea sau reducerea de la plata impozitului/taxei, stabilită conform alin. (2), (21) - (23), se aplică începând cu data de 1 ianuarie a anului următor celui în care persoana depune documentele justificative.

(31) Scutirea sau reducerea de la plata impozitului/taxei pentru clădirile prevăzute la alin. (2) lit. s) se aplică pentru toate clădirile de pe raza unității administrativ-teritoriale, indiferent de proprietarul acestora.

- articolul 464 alin (21) - (3) din Legea nr. 227/2015 privind Codul fiscal, cu modificarile si completarile ulterioare:
 Art. 464
………………………………………………………………………………………………
(21) Consiliile locale pot hotărî acordarea unei reduceri procentuale a impozitului pe teren pentru persoanele fizice care au în proprietate un teren situat în România şi care fac dovada a cel puţin trei donări de sânge în cursul unui an calendaristic, realizate în conformitate cu prevederile art. 16 din Legea nr. 282/2005, republicată, cu modificările şi completările ulterioare. Normele privind admisibilitatea donatorilor de sânge şi de componente sanguine umane, stabilite prin ordin al ministrului sănătăţii, se aplică în mod corespunzător.
………………………………………………………………………………………………
(23) Reducerea se cumuleaza cu bonificaţia acordată în condiţiile art. 467 alin. (2) şi se aplică diferenţei rezultate în urma scăderii bonificaţiei din impozitul datorat.

(3) Scutirea sau reducerea de la plata impozitului/taxei, stabilită conform alin. (2), (21) - (23), se aplică începând cu data de 1 ianuarie a anului următor celui în care persoana depune documentele justificative.




II. [bookmark: _Hlk185241916]Criteriile si procedura de acordare a reducerii de laplata impozitului pe cladiri si teren detinute in proprietate de persoanele fizice care fac dovada a cel puțin trei/ cincisprezece donări de sânge în cursul unui an/ cinci ani calendaristic(i)

1. Persoanele fizice care fac dovada a cel puțin trei donări de sânge în cursul unui an calendaristic beneficiaza de o reducere de 10% pentru o singura cladire cu destinatie rezidentiala si un singur teren, indicate de acestea.

2. Persoanele fizice care fac dovada a cel puțin 15 donări de sânge în cursul a 5 ani calendaristici consecutivi vor beneficia de o reducere de 100% pentru o singura cladire cu destinatie rezidentiala si un singur teren, indicate de acestea.

3. [bookmark: _Hlk185243224]Pentru a beneficia de reducerea la plata impozitului pe cladiri/ teren trebuiesc indeplinite cumulativ urmatoarele conditii: 
· clădirea cu destinatie de locuinta sa fie în proprietatea/coproprietatea persoanei care solicita reducerea impozitului
· terenul sa fie în proprietatea/coproprietatea persoanei care solicita reducerea impozitului
· clădirea sa fie utilizata exclusiv ca locuinta
· la  data depunerii cererii solicitantul sa aiba achitate toate obligatiile fiscale locale scadente
· solicitantul reducerii sa faca dovada a cel putin trei/cincisprezece donari de sange în cursul unui an/ cinci ani calendaristic(i), dupa caz, realizate în conformitate cu prevederile art. 16 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare.

4. Reducerea la plata impozitului pe cladiri/ teren se acorda in baza cererii depuse la organul fiscal, insotita de urmatoarele documente:
· Cerere
· Carte de identitate
· Document(e) eliberat(e) de un centru de transfuzie sanguina, care fac dovada a cel puţin trei/ cincisprezece donări de sânge în cursul unui an/ cinci ani calendaristic(i), realizate în conformitate cu prevederile art. 16 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările şi completările ulterioare. Normele privind admisibilitatea donatorilor de sânge şi de componente sanguine umane, stabilite prin ordin al ministrului sănătăţii, se aplică în mod corespunzător.

5. Reducerea la plata impozitului pe cladiri/ teren se aplica pe durata unui singur an calendaristic, începând cu data de 1 ianuarie a anului următor celui în care persoana depune documentele justificative la organul fiscal pana la data de 31 decembrie a anului in curs.

6. Reducerea se cumuleaza cu bonificaţia acordată în condiţiile art. 462 alin. (2) si art. 467 alin. (2) din Legea nr. 227/2015 privind Codul fiscal, cu modificarile si completarile ulterioare şi se aplică diferenţei rezultate în urma scăderii bonificaţiei din impozitul datorat.




Intocmit
Neagu-Diaconu Maria Diana

